**Европското првенство во фудбал 2008**, често нарекувано само **Евро 2008** е тринаесеттото Европско првенство во фудбал, најголем фудбалски турнир на кој учествуваат најдобрите фудбалски репрезентации од европскиот континент. Турнирот, чии домаќини беа Австрија и Швајцарија, започна на 7 јуни 2008 година и заврши со големото финале меѓу Шпанија и Германија, одиграно на Ернст Хапел стадионот во Виена на 29 јуни 2008, на кое шпанската репрезентација со голот на Фернандо Торес успеа да ја освои својата втора европска титула. На ова првенство, по вторпат улогата на домаќин ја имаат две земји. Репрезентацијата на Грција беше бранител на титулата.

На турнирот учествуваат шестнаесет земји. Австрија и Швајцарија се квалификуваа автоматски како домаќини; останатите четиринаесет тимови беа избрани низ квалификациски циклус, кој отпочна од август 2006 година. Шпанија, како победник на Евро 2008 се пласира на Купот на Конфедерациите 2009, закажан да се одржи во Јужна Африка.

Краток преглед
--------------

Квалификациите за Европското првенство во фудбал 2008 година отпочнаа во август 2006, само месец по завршувањето на Светското првенство од 2006 година. Во квалификацискиот циклус учествуваа сите репрезентации од европскиот континент со исклучок на Австрија и Швајцарија, кои се пласираа автоматски како домаќини, како и на репрезентацијата на Црна Гора, која предоцна беше признаена од УЕФА за да има право да учествува. Од досегашните девет европски фудбалски шампиони, само Данската репрезентација не успеа да ги помине квалификациите.

Ждребот кој се одржа на 2 декември 2007 веднаш ја даде *групата на смртта* во *групата Ц*, каде Италија, Франција, Романија и Холандија беа извлечени да се натпреваруваат за двете победнички места. Од друга страна, пак, Германија и Португалија добија релативно полесен ждреб, од причина што со ниту една од погоре спомнатите репрезентации не можеа да ја сретнат пред финалето, а уште една од големите репрезентации што овие две ја избегнуваа до самата завршница беше Шпанија.

Како најуспешни во фазата по групи се издвоија Хрватска, Холандија и Шпанија - сите се пласираа понатаму без изгубен бод. Без разлика на улогата на домаќини, Австрија и Швајцарија не успеаја да отидат понатаму, правејќи го Евро 2008 првото Европско првенство во кое ниту еден од домаќините не успеал да стигне до четврфиналето. Еден од највозбудливите натрпевари по групи се одигра во последниот меч од групата A, каде Турската фудбалска репрезентација (која мораше да победи за да се пласира понатаму) успеа да ја совлада репрезентацијата на Чешка иако до 75-та минута губеше со 2-0. Истиот натпревар го обележа една некарактеристична грешка на еден од најдобрите светски голмани - Петр Чех - кој, испуштајќи ја топката од своите раце на неколку минути пред крајот му овозможи на турскио напаѓач Нихат Кахвечи да го израмни резултатот; само две минути подоцна, истиот играч им ја обезбеди победата на Турција со прекрасен погодок на самиот истек од последната минута на натпреварот. Во судиското продолжение, голманот на турската репрезентација Волкан Демирел доби црвен картон откако неразумски го турна чешкиот напаѓач Јан Колер. Турците, со победата, и се придружија на репрезентацијата на Португалија како двете квалификувани репрезентации од *група A*. Во групата Б, Хрватска беше репрезентацијата што прва обезбеди пласман откако во второто коло ја совлада Германија која последната сламка на спасот ја фати совладувајќи ја Австрија во последниот натпревар од групата со прекрасен гол на Михаeл Балак од слободен удар. Во *групата Ц*, Франција беше репрезентацијата што не успеа да продолжи понатаму, неславно завршувајќи го својот настап со само еден освоен бод од ремито со Романија на првиот натпревар. Покрај Холандија, која ги освои сите бодови, и Италија се пласира во четврфиналето, откако во последниот натпревар ја совлада токму Франција со 2-0, во натпревар што беше реприза на финалето од 2006. Во *групата Д*, пак, бранителот на европската круна - Грција - не успеа да ја повтори играта од пред четири години и турнирот го заврши неславно како единствена репрезентација без ниту еден освоен бод. За разлика од неа, Русија успеа да ѝ се приклучи на Шпанија во четврфиналето, откако успеа да ја победи Шведска во еден одличен натпревар со 2-0 во решавачкиот меч од групната фаза.

Во четвртфиналето, Португалскиот тим не успеа соодветно да го испрати својот тренер Луиз Фелипе Сколари кој уште на средината на првенството ја прифати тренерската позиција во тимот на Челси, откако беше поразен во еден возбудлив натпревар од Германија. Турција, која по победите над Чешка и Швајцарија (ја совлада, исто така, со гол во 92та минута) се здоби со титулата *Кралеви на пресвртот*, потполно го оправда својот епитет и во натпреварот со Хрватска - откако натпреварот заврши 0-0 во регуларниот дел, Хрватите успеаја да поведат во претпоследната минута од второто продолжение со голот на Иван Класниќ; и кога сите мислеа дека е сѐ готово, веќе и по истекот на минутата продолжение, преку Семих Шентурк, Турците обезбедија пенали, преку кои стигнаа во полуфиналето, откако Хрватите промашија три од своите четири пенали. Во третото четвртфинале, холандскиот тренер Гус Хидинк ја однесе Русија меѓу четирите најдобри репрезентации во Европа, откако со два гола во второто продолжение од петнаесет минути ја порази токму Холандија - до овој натпревар сметана за главен фаворит за освојување на титулата; во регуларниот дел, натпреварот заврши 1-1, откако Холанѓаните израмнија на пет минути пред крајот на натпреварот. Последното четвртфинале меѓу Италија и Шпанија не донесе посебно возбудлив фудбал и по 120 минути игра без голови, пеналите беа тие што одлучија за четвртиот патник во полуфиналето - Шпанија.

Во првото полуфинале, Турција не успеа да направи уште едно големо изненадување и беше победена од Германија со нејзиниот сопствен рецепт. Натпреварот турската репрезентација го почна со севкупно 13 играчи - дури 9 им беа суспендирани или повредени. Па сепак, токму Турција покажа подобра игра во првото полувреме и токму таа поведе со 1-0, за само четири минути подоцна Бастијан Швајнштајгер да го израмни резултатот. Во 79та минута, Германија поведе со 2-1, но, на општо изненадување, Турција успеа да се стабилизира и израмни на 2-2 на само четири минути пред крајот. Сепак, во последната минута од регуларниот дел на натпреварот, Германија, преку Филип Лам го обезбеди своето шесто финале на Европските првенства. Поради страшно невреме во Австрија, телевизискиот пренос од овој натпревар беше обременет со прекини, кои му оневозможија на половина свет да го види вториот гол на Германија. Во второто полуфинале, пак, Шпанија убедливо ја совлада Русија со три нула, откако на полувреме натпреварот заврши 0-0. Чави, Даниел Гуиза и Давид Силва беа стрелците што ѝ овозможија пласман на Шпанија во финалето по 24 години фудбалски пост.

Токму Шпанија успеа да ја освои титулата на ова Европско првенство откако во финалето прикажа подобра игра и заслужено ја совлада репрезентацијата на Германија. Клучниот момент се случи во 33та минута, кога недоразбирањето меѓу Филип Лам и Јенс Леман успеа да го искористи шпанскиот напаѓач Фернандо Торес и со една лукава реакција да го постигне и одлучувачкиот гол на финалето.

Избирање на домаќинот
---------------------

Австрија и Швајцарија заеднички се понудија да го организираат првенството и се соочија силна конкуренција во Грција/Турција, Шкотска/Ирска, Русија, Унгарија, Хрватска/Босна и Херцеговина, како и четирикратната скандинавска комбинација Норвешка/Шведска/Данска/Финска. Австрија се обиде да ја добие организацијата и на Евро 2004 кога конкурираше заедно со Унгарија, но беше поразена од Португалија.

По прелиминарното гласање, Австрија/Швајцарија, Грција/Турција, и Унгарија останаа во трка. Грција и Турција отпаднаа први, па Унгарија и Австрија/Швајцарија останаа да го водат последниот двобој.

Победата на Австрија и Швајцарија го означи второто здружно организирано Европско првенство по Евро 2000 чии домаќини беа Белгија и Холандија. Првенството во 2012 што ќе се одржува во Полска и Украина било третото европско првенство со повеќе од еден домаќин.

Стадиони
--------

Турнирот се игра на 8 стадиони сместени во двете земји - четири во Австрија и четири во Швајцарија. Секој стадион има капацитет од барем 30,000; најголем меѓу нив е Ернст-Хапел-Штадионот во Виена со вкупно 53,295 места. Токму поради оваа причин, на овој стадион ќе се игра финалето. Швајцарија сите свои натпревари во групата ќе ги игра на Сент Јакоб-Парк стадионот во Базел, каде исто така се играше и мечот на отворањето како компензација за финалето. Австриската репрезентација сите натпревари ги играше на Ернст-Хапел-Штадион.

Во 2004 година, стадионот во Цирих беше проблематичен за организаторите. Првенствено стадионот *Хардтурм* требаше да биде реновиран но низа правни одлучки ја оддолжија градбата до степен што истиот беше оневозможен да се користи за првенството од 2008. Проблемот се состоеше во тоа што договорот меѓу УЕФА и земјите-домаќини предвидувал употреба на четири стадиони во секоја од земјите. Сепак, сѐ беше решено кога организаторите предложиле да се реновира стадионот Летцигрунд; УЕФА го одобри планот во 2005 година. Првиот натпревар на реновираниот *Летцигрунд* се одигра на 23 септември 2007.


|  Австрија |
| --- |
|  Виена |  Клагенфурт |  Салцбург |  Инсбрук |
| Ернст-Хапел-ШтадионКапацитет: 53 295 | Хипо-АренаКапацитет: 31 957 | Валс-Зиценхајм-ШтадионКапацитет: 31 020 | Тиволи НојКапацитет: 31 600 |
|  |  |  |  |
| 3 натпревари од **Група Б**  2 четвртфиналиња  полуфинале и финале | 3 натпревари од **Група Б** | 3 натпревари од **Група Д** | 3 натпревари од **Група Д** |
|  |
|  Швајцарија |
|  Базел |  Берн |  Женева |  Цирих |
| Сент Јакоб-ПаркКапацитет: 42 000 | Стад де Сис ВанкдорфКапацитет: 31 907 | Стад де ЖеневКапацитет: 31 228 | ЛетцигрундКапацитет: 30 000 |
|  |  |  |  |
| 3 натпревари од **Група A** (вклучувајќи го и мечот на отворањето)  2 четвртфиналиња и  полуфинале | 3 натпревари од **Група Ц** | 3 натпревари од **Група A** | 3 натпревари од **Група Ц** |

Трофеј, топка, маскоти, слоган
------------------------------

Адидас во соработка со *Бајер-материјали* ја произведе топката со која се играат натпреварите на првенството. Нејзиното име е „*Европас*" (*EUROPASS*). Основната бела боја прошарана со црни полиња асоцира на изгледот на традиционалната фудбалска топка, а меѓу прикажаните детали се и логото на турнирот како и знамињата на домаќините. Секоја топка што ќе се користи на поединечните натпревари врз себе има испишано дата, име на градот, име на стадионот како и на спротивставените репрезентации.

Официјалните маскоти на Европското првенство во фудбал 2008 се Трикс и Фликс чии имиња беа избирани од публиката, во конкуренција на Трикс и Фликс, беа имињата Зиги и Заги, и Флитз и Блитз. Трикс и Фликс се браќа-близнаци ви црвено-бели дресови (боите на знамињата на Австрија и Швајцарија). Броевите на нивните дресови се „20" и „08" - заедно даваат „2008". Црвената коса потсетува на логото првенството, а нејзиниот изглед на стрмнините на алпските планини. За дизајнот на маскотите се погрижи познатото холивудско студио *Браќа Ворнер* (*Warner Bros. Consumer Products*). Официјална песна на првенството е „*Дали ме слушаш*" (*Can You Hear Me*) и истата ја пее Енрике Иглесијас.

Победниците на Евро 2008 ќе добијат и нов трофеј. Новата верзија на класичниот трофеј на Анри Делене, создадена од *Аспреј Лондон*, е безмалку истоветна реплика на оригиналната верзија дизајнирана од Артус-Бертран. Мермерната основа и една мала фигура што жонглира на позадината на трофејот се отстранети од него. Сребрениот постамент на трофејот морало да биде зголемен за да се задржи неговата стабилност. Имињата на досегашните победници кои досега беа сместени на основата, сега се испишани на задниот дел од самиот трофеј. Истиот е направен од чисто сребро и тежи околу осум килограми, а висок е шеесетина сантиметри.

Слоганот за Евро 2008 беше избран на 24 јануари 2007 и истиот гласи *Очекувајте емоции* (*Expect Emotions.*)

Претседателот на УЕФА, Мишел Платини рече дека слоганот "накратко го опишува токму она што УЕФА Евро 2008 може да го понуди: секакви видови чувства – радост, разочарување, утеха или возбуда – сѐ до последниот свиреж."

Квалификации
------------

Ждрепката за квалификациите се одржа на 27 јануари 2006 године во Монтре, Швајцарија во 12:00 часот по средноевропско време.

Самите квалификации започнаа само еден месец по завршетокот на Светското првенство одржано во Германија истата година.

Форматот на квалификациите беше променет. Овој пат, и победникот и второпласираниот од сите седум групи се пласираа директно на Европско првенство без играње на бараж. Шест групи имаа по 7 тимови, а групата А - 8.

### Квалификувани репрезентации

| Држава | Квалификувана како | Осигуран пласман на | Преглед на учеството на минатите турнири1 |
| --- | --- | --- | --- |
|  Австрија | 00Домаќин | 0012 декември 2002 | 01 (прв пласман) |
|   Швајцарија | 01Домаќин | 0112 декември 2002 | 21 (1996, 2004) |
|  Полска | 02Победник во група А | 0917 ноември 2007 | 00 (прв пласман) |
|  Португалија | 03Второпласирана во група А | 1421 ноември 2007 | 4 (1984, 1996, 2000, 2004) |
|  Италија | 04Победник во група Б | 0617 ноември 2007 | 60 (**1968**, 1980, 1988, 1996, 2000, 2004) |
|  Франција | 05Второпласирана во група Б | 0717 ноември 2007 | 81 (1960, 1964, 1968, **1984**, 1992, 1996, **2000**, 2004) |
|  Грција | 06Победник во група Ц | 0317 октомври 2007 | 23 (1980, **2004**) |
|  Турција | 07Второпласирана во група Ц | 1221 ноември 2007 | 22 (1996, 2000) |
|  Чешка Република | 08Победник во група Д | 0517 октомври 2007 | 62 (19602, **1976**2, 19802, 1996, 2000, 2004) |
|  Германија | 09Второпласирана во група Д | 0213 октомври 2007 | 9 (**1972**3, 19763, **1980**3, 19843, 19883, 1992, **1996**, 2000, 2004) |
|  Хрватска | 10Победник во група Е | 0817 ноември 2007 | 20 (1996, 2004) |
|  Русија | 11Второпласирана во група Е | 1521 ноември 2007 | 8 (**1960**4, 19644, 19684, 19724, 19884, 19925, 1996, 2004) |
|  Шпанија | 12Победник во група Ф | 1117 ноември 2007 | 71 (**1964**, 1980, 1984, 1988, 1996, 2000, 2004) |
|  Шведска | 13Второпласирана во група Ф | 1321 ноември 2007 | 30 (1992, 2000, 2004) |
|  Романија | 14Победник во група Г | 0417 октомври 2007 | 31 (1984, 1996, 2000) |
|  Холандија | 15Второпласирана во група Г | 1017 октомври 2007 | 70 (1976, 1980, **1988**, 1992, 1996, 2000, 2004) |

1 Задебелената година го означува шампионот во соодветната година
2 како Чехословачка
3 како Западна Германија
4 како Советски Сојуз
5 како Заедница на независни држави

Ждреб
-----

Конечен пласман на земјите-учесници на Евро 2008
Ждрепката за групите се одржува на 2 декември 2007 година во Луцерн, во Швајцарија. Пред извлекувањето, репрезентациите се поделена во четири „шешири" (групе) (од кој во секој по четири екипи) според ранг-списокот на УЕФА. Самата ранг-листа е направена врз основа на резултатите од последните два квалификациски циклуси за големите натпреварувања. Единствен исклучок е Германија, која, како домаќин, не играше квалификации за Светското првенство во 2006. Светскиот вицешампион Франција, поради лошите и неубедливи игри е ставена во четвртиот шешир, а Холандија го доби највисокиот коефициент од сите репрезентации.

Идејата на организаторите е самите групи да бидат извлечени од капитените на екипите кои во минатото биле европски шампиони; оттука, на ждрепката учествуваат неколку големи фудбалски имиња.

* Џани Инфантино, домаќин на ждребот.
* Петер Шмајхел, извлекува од шешир 1.
* Јирген Клинсман, извлекува од шешир 2.
* Дидје Дешан, извлекува од шешир 3.
* Теодорос Загоракис, извлекува од шешир 4.
* Бернард Диц, ја извлекува група А.
* Антон Одрус, ја извлекува група Б.
* Франц Бекенбауер, ја извлекува група Ц.
* Дино Ѕоф, ја извлекува група Д.

Домаќините на првенството Австрија и Швајцарија се носители. Одредено е носител на групата А да биде Швајцарија, а на групата Б - Австрија. Покрај домаќините, во првиот шешир сместени се уште и Грција, како бранител на трофејот и Холандија, како репрезентација со највисок УЕФА коефициент.

### Распоред на репрезентациите по шешири

| Шешир 1 | Шешир 2 | Шешир 3 | Шешир 4 |
| --- | --- | --- | --- |
| * Швајцарија (носител на група A)
* Австрија (носител на група Б)
* Грција
* Холандија
 | * Хрватска
* Италија
* Чешка Република
* Шведска
 | * Романија
* Германија
* Португалија
* Шпанија
 | * Полска
* Франција
* Турција
* Русија
 |

Процедурата на ждрепката е таква што прво се извлечени носителите на групите Ц и Д, а потоа и селекциите од останатите шешири.

Судии
-----

Дванаесет судии и дваесет и четири асистенти се одбрани да го водат Европското првенство:

| Фудбалскаасоцијација | Судија | Асистенти |
| --- | --- | --- |
|  Австрија | Конрад Плауц | Егон Беројта | Маркус Маир |
|  Белгија | Франк де Блекере | Петер Херманс | Алекс Ферстретен |
|  Англија | Хауард Веб | Дерен Кен | Мајк Маларки |
|  Германија | Херберт Фандел | Карстен Кадах | Фолкер Вецел |
|  Грција | Кирос Васарас | Димитрис Бозарцидис | Димитрис Сараидарис |
|  Италија | Роберто Розети | Алесандро Гризели | Паоло Калкањо |
|  Холандија | Питер Финк | Адриаан Иниа | Ханс тен Хоове |
|  Норвешка | Том Хенинг Евребе | Геир Оге Холен | Јан Петер Ранден |
|  Словачка | Љубош Михељ | Роман Слишко | Мартин Балко |
|  Шпанија | Мануел Мехуто Гонсалес | Хуан Карлос Јусте Хименес | Хесус Калво Гуадамуро |
|  Шведска | Петер Фрејдфелт | Стефан Витберг | Хенрик Андрен |
|  Швајцарија | Масимо Бусака | Матијас Арне | Стефан Киа |

Групи
-----

### Група А

| Тим | Нат. | Поб. | Нер. | Пор. | ДГ | ПГ | ГР | Бод. |
| --- | --- | --- | --- | --- | --- | --- | --- | --- |
|
|  Португалија | 3 | 2 | 0 | 1 | 5 | 3 | +2 | **6** |
|
|  Турција | 3 | 2 | 0 | 1 | 5 | 5 | 0 | **6** |
|   Швајцарија | 3 | 1 | 0 | 2 | 3 | 3 | 0 | **3** |
|  Чешка Република | 3 | 1 | 0 | 2 | 4 | 6 | -2 | **3** |

|  |  |  |  |  |
| --- | --- | --- | --- | --- |
| 7 јуни 200818:00 | Швајцарија   | 0 - 1 |  Чешка Република | Сент Јакоб=Парк, БазелПублика: 39,730Судија: Роберто Розети Италија |
|  |  | Сверкош гол 71' |

---

|  |  |  |  |  |
| --- | --- | --- | --- | --- |
| 7 јуни 200820:45 | Португалија  | 2 - 0 |  Турција | Стад де Женев, ЖеневаПублика: 29.106Судија: Херберт Фандел Германија |
| Пепе гол 61'Мејрелеш гол 93' |  |  |

---

|  |  |  |  |  |
| --- | --- | --- | --- | --- |
| 11 јуни 200818:00 | Чешка Република  | 1 - 3 |  Португалија | Стад де Женев, ЖеневаПублика: 29.016Судија: Кирос Васарас Грција |
| Сионко гол 17'  |  | Деко гол 8' Роналдо гол 63' Кварежма гол 90+1' |

---

|  |  |  |  |  |
| --- | --- | --- | --- | --- |
| 11 јуни 200820:45 | Турција  | 2 - 1 |   Швајцарија | Сент Јакоб-Парк, БазелПублика: 39.730Судија: Лубош Михељ Словачка |
| Семих гол 8' Арда гол 90+2' |  | Јакин гол 32' |

---

|  |  |  |  |  |
| --- | --- | --- | --- | --- |
| 15 јуни 200820:45 | Швајцарија   | 2 - 0 |  Португалија | Сент Јакоб-Парк, БазелПублика: 29.730Судија: Конрад Плауц Австрија |
| Јакин гол 71' гол 83' (пен..) |  |  |

---

|  |  |  |  |  |
| --- | --- | --- | --- | --- |
| 15 јуни 200820:45 | Турција  | 3 - 2 |  Чешка Република | Стад де Женев, ЖеневаПублика: 29.016Судија: Петер Фројдфелд Шведска |
| Арда гол 75'Нихат гол 87' гол 89' |  | Колер гол 34'Плашил гол 62' |

### Група Б

| Тим | Нат. | Поб. | Нер. | Пор. | ДГ | ПГ | ГР | Бод. |
| --- | --- | --- | --- | --- | --- | --- | --- | --- |
|
|  Хрватска | 3 | 3 | 0 | 0 | 4 | 1 | +3 | **9** |
|
|  Германија | 3 | 2 | 0 | 1 | 4 | 2 | +2 | **6** |
|  Австрија | 3 | 0 | 1 | 2 | 1 | 3 | -2 | **1** |
|  Полска | 3 | 0 | 1 | 2 | 1 | 4 | -3 | **1** |

|  |  |  |  |  |
| --- | --- | --- | --- | --- |
| 8 јуни 200818:00 | Австрија  | 0 - 1 |  Хрватска | Ернст-Хапел-Штадион, ВиенаПублика: 51.428Судија: Питер Финк Холандија |
|  |  | Модриќ гол 4' (пен.) |

---

|  |  |  |  |  |
| --- | --- | --- | --- | --- |
| 8 јуни 200820:45 | Германија  | 2 - 0 |  Полска | Хипо-Арена, КлагенфуртПублика: 30.461Судија: Том Хенинг Еврбе Норвешка |
| Подолски гол 20' гол 72' |  |  |

---

|  |  |  |  |  |
| --- | --- | --- | --- | --- |
| 12 јуни 200818:00 | Хрватска  | 2 - 1 |  Германија | Хипо-Арена, КлагенфуртПублика: 30.461Судија: Франк де Блекере Белгија |
| Срна гол 24'Олиќ гол 62' |  | Подолски гол 79' |

---

|  |  |  |  |  |
| --- | --- | --- | --- | --- |
| 12 јуни 200820:45 | Австрија  | 1 - 1 |  Полска | Ернст-Хапел-Штадион, ВиенаПублика: 51.428Судија: Хауард Веб Англија |
| Вастиќ гол 90+3' (пен.) |  | Гереро гол 30' |

---

|  |  |  |  |  |
| --- | --- | --- | --- | --- |
| 16 јуни 200820:45 | Полска  | 0 - 1 |  Хрватска | Хипо-Арена, КлагенфуртПублика: 30.461Судија: Кирос Васарас Грција |
|  |  | Класниќ гол 53' |

---

|  |  |  |  |  |
| --- | --- | --- | --- | --- |
| 16 јуни 200820:45 | Австрија  | 0 - 1 |  Германија | Ернст-Хапел-Штадион, ВиенаПублика: 51.428Судија: Мануел Мехуто Гонсалес Шпанија |
|  |  | Балак гол 49' |

### Група Ц

| Тим | Нат. | Поб. | Нер. | Пор. | ДГ | ПГ | ГР | Бод. |
| --- | --- | --- | --- | --- | --- | --- | --- | --- |
|
|  Холандија | 3 | 3 | 0 | 0 | 9 | 1 | +8 | **9** |
|
|
|  Италија | 3 | 1 | 1 | 1 | 3 | 4 | -1 | **4** |
|  Романија | 3 | 0 | 2 | 1 | 1 | 2 | -1 | **2** |
|  Франција | 3 | 0 | 1 | 2 | 1 | 6 | -5 | **1** |

|  |  |  |  |  |
| --- | --- | --- | --- | --- |
| 9 јуни 200818:00 | Романија  | 0 - 0 |  Франција | Летцигрунд, ЦирихПублика: 30.585Судија: Мануел Мехуто Гонсалес Шпанија |
|  |  |  |

---

|  |  |  |  |  |
| --- | --- | --- | --- | --- |
| 9 јуни 200820:45 | Холандија  | 3 - 0 |  Италија | Стад де Сис Ванкдорф, БернПублика: 30.777Судија: Петер Фројдфелд Шведска |
| ван Нистелроој гол 26'Снејдер гол 31'ван Бронкхорст гол 79' |  |  |

---

|  |  |  |  |  |
| --- | --- | --- | --- | --- |
| 13 јуни 200818:00 | Италија  | 1 - 1 |  Романија | Летцигрунд, ЦирихПублика: 30.585Судија: Том Хенинг Евребе Норвешка |
| Панучи гол 55' |  | Муту гол 54' |

---

|  |  |  |  |  |
| --- | --- | --- | --- | --- |
| 13 јуни 200820:45 | Холандија  | 4 - 1 |  Франција | Стад де Сис Ванкдорф, БернПублика: 30.777Судија: Херберт Вандел Германија |
| Кујт гол 9'ван Перси гол 59'Робен гол 72'Снејдер гол 90' |  | Анри гол 71' |

---

|  |  |  |  |  |
| --- | --- | --- | --- | --- |
| 17 јуни 200820:45 | Холандија  | 2 - 0 |  Романија | Стад де Сис Ванкдорф, БернПублика: 30.777Судија: Масимо Бусака Швајцарија |
| Хунтелаар гол 54'ван Перси гол 87' |  |  |

---

|  |  |  |  |  |
| --- | --- | --- | --- | --- |
| 17 јуни 200820:45 | Франција  | 0 - 2 |  Италија | Летцигрунд, ЦирихПублика: 30.585Судија: Лубош Михељ Словачка |
|  |  | Пирло гол 25' (пен.)Де Роси гол 62' |

### Група Д

| Тим | Нат. | Поб. | Нер. | Пор. | ДГ | ПГ | ГР | Бод. |
| --- | --- | --- | --- | --- | --- | --- | --- | --- |
|
|  Шпанија | 3 | 3 | 0 | 0 | 8 | 2 | +6 | **9** |
|
|  Русија | 3 | 2 | 0 | 1 | 4 | 4 | 0 | **6** |
|  Шведска | 3 | 1 | 0 | 2 | 3 | 4 | -1 | **3** |
|  Грција | 3 | 0 | 0 | 3 | 1 | 5 | -4 | **0** |

|  |  |  |  |  |
| --- | --- | --- | --- | --- |
| 10 јуни 200818:00 | Шпанија  | 4 - 1 |  Русија | Тиволи Ној, ИнсбрукПублика: 30 772Судија: Конрад Плауц Австрија |
| Виља гол 20' гол 44' гол 75'Фабрегас гол 90+2' |  | Пављученко гол 86' |

---

|  |  |  |  |  |
| --- | --- | --- | --- | --- |
| 10 јуни 200820:45 | Грција  | 0 - 2 |  Шведска | Валс-Зиценхајм-Штадион, СалцбургПублика: 31 063Судија: Масимо Бусака Швајцарија |
|  |  | Ибрахимовиќ гол 67'Хансон гол 72' |

---

|  |  |  |  |  |
| --- | --- | --- | --- | --- |
| 14 јуни 200818:00 | Шведска  | 1 - 2 |  Шпанија | Тиволи Ној, ИнсбрукПублика: 30 772Судија: Питер Винк Холандија |
| Ибрахимовиќ гол 34' |  | Торес гол 15'Виља гол 90+2' |

---

|  |  |  |  |  |
| --- | --- | --- | --- | --- |
| 14 јуни 200820:45 | Грција  | 0 - 1 |  Русија | Валс-Зиценхајм-Штадион, СалцбургПублика: 31 063Судија: Роберто Розети Италија |
|  |  | Зирјанов гол 33' |

---

|  |  |  |  |  |
| --- | --- | --- | --- | --- |
| 18 јуни 200820:45 | Грција  | 1 - 2 |  Шпанија | Валс-Зиценхајм-Штадион, СалцбургПублика: 30 883Судија: Хауард Веб Англија |
| Харистеас гол 42' |  | де ла Ред гол 61'Гуиза гол 88'' |

---

|  |  |  |  |  |
| --- | --- | --- | --- | --- |
| 18 јуни 200820:45 | Русија  | 2 - 0 |  Шведска | Тиволи Ној, ИнсбрукПублика: 30 772Судија: Франк де Блекере Белгија |
| Пављученко гол 24'Аршавин гол 50' |  |  |

Елиминации
----------

|  |  |  |  |  |  |
| --- | --- | --- | --- | --- | --- |
|  | Четвртфинале |  | Полуфинале |  | Финале |
|  |   |   |   |   |   |   |   |   |   |   |
|  | 19 јуни - Базел |   |   |  |   |   |  |
|  |
|  |   Португалија |  2 |
|  | 25 јуни - Базел |
|  |   **Германија** |  **3** |   |
|  |   **Германија** |  **3** |
|  | 20 јуни - Виена |
|  |   |   Турција |  2 |   |
|  |   Хрватска |  2 (1) |
|  |  | 29 јуни - Виена |
|  |  **Турција** |  **4** (1) |   |
|  |   Германија |  0 |
|  | 21 јуни - Базел |
|  |   |   **Шпанија** |  **1** |
|  |   Холандија |  1 |
|  | 26 јуни - Виена |  |
|  |  **Русија** |  **3** |   |
|  |   Русија |  0 | Трето место |
|  | 22 јуни - Виена |
|  |   |   **Шпанија** |  **3** |   |  |
|  |   **Шпанија** |  **4** (0) |    |    |
|  |  |
|  |   Италија |  2 (0) |   |    |    |
|  |  |
|  |  |   |
|  |  |

### Четвртфинале

|  |  |  |  |  |
| --- | --- | --- | --- | --- |
| 19 јуни 200820:45 | Португалија  | 2 - 3 |  Германија | Сент Јакоб-Парк, БазелПублика: 42.000Судија: Петер Фројдфелт Шведска |
| Нуно Гомеш гол 40'Поштига гол 87' |  | Швајнштајгер гол 22'Клозе гол 26'Балак гол 61' |

---

|  |  |  |  |  |
| --- | --- | --- | --- | --- |
| 20 јуни 200820:45 | Хрватска  | 1 - 1 (0 - 0) |  Турција | Ернст-Хапел-Штадион, ВиенаПублика: 50.000Судија: Роберто Розети Италија |
| Класниќ гол 119' |  | Семих гол 120' |

|  |  |  |  |
| --- | --- | --- | --- |
|   |   | **Пенали** |   |
| Модриќ: Срна: ПогодокРакитиќ: Петриќ:  | **1–3** | Погодок: АрдаПогодок: СемихПогодок: Алтинтоп |   |
|  |

---

|  |  |  |  |  |
| --- | --- | --- | --- | --- |
| 21 јуни 200820:45 | Холандија  | 1 - 3 |  Русија | Сент Јакоб-Парк, БазелПублика: 38 374Судија: Љубош Михељ Словачка |
| ван Нистелрој гол 86' |  | Пављученко гол 56'Торбинскиј гол 111'Аршавин гол 116' |

---

|  |  |  |  |  |
| --- | --- | --- | --- | --- |
| 22 јуни 200820:45 | Шпанија  | 0 - 0 |  Италија | Ернст-Хапел-Штадион, ВиенаПублика: 48 000Судија: Херберт Фандел Германија |
|  |  |  |

|  |  |  |  |
| --- | --- | --- | --- |
|   |   | **Пенали** |   |
| Виља: ПогодокКазорла: ПогодокСена: ПогодокГуиза: Фабрегас: Погодок | **4–2** | Погодок: Гросо: Де РосиПогодок: Каморанези: Ди Натале  |   |
|  |

### Полуфинале

|  |  |  |  |  |
| --- | --- | --- | --- | --- |
| 25 јуни 200820:45 | Германија  | v |  Турција | Сент Јакоб-Парк, БазелПублика: 39 374Судија: Масимо Бусака Швајцарија |
| Швајнштајгер гол 26'Клосе гол 79'Лам гол 90' |  | Борал гол 21'Семих гол 86' |

---

|  |  |  |  |  |
| --- | --- | --- | --- | --- |
| 26 јуни 200820:45 | Русија  | 0 - 3 |  Шпанија | Ернст-Хапел-Штадион, ВиенаПублика: 51,428Судија: Франк де Блекере Белгија |
|  |  | Чави гол 50'Гуиза гол 73'Силва гол 82' |

### Финале

|  |  |  |  |  |
| --- | --- | --- | --- | --- |
| 29 јуни 200820:45 | Германија  | 0 - 1 |  Шпанија | Ернст-Хапел-Штадион, ВиенаПублика: 51,428Судија: Роберто Розети Италија |
|  |  | Торес гол 33' |

| Шампиони на Евро 2008 |
| --- |
|
| Шпанија**Шпанија****Втора титула** |

Статистика
----------

### Награди

#### УЕФА Идеален тим на првенството

На крајот на првенството, *Техничкиот тим на УЕФА* го компонираше и *Најдобриот тим*, составен од 23 најдобри играчи во текот на турнирот. Девет аналитичари имале за задача внимателно да го следат секој натпревар пред да ги дадат своите конечни оценки по завршувањето на финалето. Во конечниот состав, дури девет играчи му припаѓаат на победничкиот тим на Шпанија; зад нив следи Русија со четворица, па Германија со тројца, Португалија и Холандија со двајца и Турција, Хрватска и Италија со по еден играч; ниту еден од играчите на репрезентациите елиминирани во фазата по групи не бил земен во обзир. Втората задача на *Техничкиот тим на УЕФА* беше изборот за најдобар фудбалер на првенството, одлука која истиот мораше да ја донесе дури и по согледувањето на гласовите на навивачите. Шпанскиот играч од средниот ред, Чави, беше играчот што ја понесе титулата. Златната копачка исто така му припадна на еден Шпанец - Давид Виља, кој од четирите голови постигнати на првенството, дури три постигна во победата од 4–1 над Русија во првиот натпревар на шпанската репрезентација.

УЕФА Тим на првенството

|  |  |  |  |
| --- | --- | --- | --- |
| **Голмани** | **Одбрана** | **Средина** | **Напад** |
| Италија Џанлуиџи Буфон | Португалија Жозе Босингва | Турција Хамит Алтинтоп | Русија Андреј Аршавин |
| Шпанија Икер Касиљас | Германија Филип Лам | Германија Михаел Балак | Русија Роман Пављученко |
| Холандија Едвин ван дер Сар | Шпанија Карлос Марчена | Шпанија Сеск Фабрегас | Шпанија Фернандо Торес |
|  | Португалија Пепе | Шпанија Андрес Инјеста | Шпанија Давид Виља |
|  | Шпанија Карлес Пујол | Хрватска Лука Модриќ |  |
|  | Русија Јуриј Жирков | Германија Лукас Подолски |  |
|  |  | Шпанија Маркос Сена |  |
|  |  | Холандија Весли Снејдер |  |
|  |  | Шпанија Чави |  |
|  |  | Русија Константин Зирјанов |  |

Златна копачка
* Шпанија Давид Виља (4 гола)

УЕФА играч на првенството
* Шпанија Чави

### Стрелци

|  |  |  |
| --- | --- | --- |
| 4 гола* Шпанија Давид Виља

3 гола* Германија Лукас Подолски
* Русија Роман Пављученко
* Швајцарија Хакан Јакин
* Турција Семих Шентурк

2 гола* Хрватска Иван Класниќ
* Германија Михаел Балак
* Германија Бастијан Швајнштајгер
* Германија Мирослав Клосе
* Холандија Рут ван Нистелроој
* Холандија Робин ван Перси
* Холандија Весли Снејдер
* Русија Андреј Аршавин
* Шпанија Фернандо Торес
* Шпанија Даниел Гуиза
* Шведска Златан Ибрахимовиќ
* Турција Арда Туран
* Турција Нихат Кахвечи
 | 1 гол* Австрија Ивица Вастиќ
* Хрватска Лука Модриќ
* Хрватска Ивица Олиќ
* Хрватска Дарио Срна
* Чешка Јан Колер
* Чешка Јарослав Плашил
* Чешка Либор Сионко
* Чешка Вацлав Сверкош
* Франција Тјери Анри
* Германија Филип Лам
* Грција Ангелос Харистеас
* Италија Даниеле Де Роси
* Италија Кристијан Панучи
* Италија Андреја Пирло
* Холандија Џовани ван Бронкхорст
* Холандија Клаас-Јан Хунтелаар
* Холандија Дирк Кујт
* Холандија Арјен Робен
 | 1 гол (прод.)* Полска Роже Гереиро
* Португалија Деко
* Португалија Раул Мејрелеш
* Португалија Нуну Гомеш
* Португалија Пепе
* Португалија Елдер Пуштига
* Португалија Рикарду Кварежма
* Португалија Кристијано Роналдо
* Романија Адријан Муту
* Русија Дмитриј Торбинскиј
* Русија Константин Зирјанов
* Шпанија Рубен де ла Ред
* Шпанија Сеск Фабрегас
* Шпанија Чави
* Шпанија Давид Силва
* Шведска Петер Хансон
* Турција Угур Борал
 |

### Дисциплина

Следниве играчи беа суспендирани како резултат на добиен црвен картон или како последица на акумулација на два жолти:

| Играч | Прекршок | Суспензија | Белешки |
| --- | --- | --- | --- |
| Русија Андреј Аршавин |  на квалификациониот натпревар со Андора | Група Д vs ШпанијаГрупа Д vs Грција | Суспензија поради добиен црвен картон на последниот натпревар од квалификациите |
| Германија Бастијан Швајнштајгер |  во Група Б vs Хрватска | Група Б vs Австрија |  |
| Австрија Себастијан Предл |  во Група Б vs Хрватска во Група Б vs Полска | Група Б vs Германија |  |
| Романија Дорин Гојан |  во Група Ц vs Франција во Група Ц vs Италија | Група Ц vs Холандија |  |
| Турција Мехмет Аурелио |  во Група А vs Швајцарија во Група А vs Чешка | Четвртфинале vs Хрватска |  |
| Турција Волкан Демирел |  во Група А vs Чешка | Четвртфинале vs ХрватскаПолуфинале vs Германија | Суспензијата продолжена на два натпревари поради сериозност на прекршокот |
| Франција Ерик Абидал |  во Група Ц vs Италија | Квалификации за Светско 2010 vs Австрија | Суспензијата ќе ја отслужи на првиот натпревар од квалификациите за Светското првенство во 2010 |
| Италија Андреја Пирло |  во Група Ц vs Романија во Група Ц vs Франција | Четвртфинале vs Шпанија |  |
| Италија Џенаро Гатузо |  во Група Ц vs Холандија во Група Ц vs Франција | Четвртфинале vs Шпанија |  |
| Турција Тунџај Шанли |  во Група А vs Швајцарија во четвртфинале vs Хрватска | Полуфинале vs Германија |  |
| Турција Арда Туран |  во Група А vs Чешка во четвртфинале vs Хрватска | Полуфинале vs Германија |  |
| Турција Емре Ашик |  во Група А vs Чешка во четвртфинале vs Хрватска | Полуфинале vs Германија |  |
| Русија Денис Колодин |  во Група Д vs Шведска во четвртфинале vs Холандија | Полуфинале vs Шпанија |  |
| Русија Дмитриј Торбинскиј |  во Група Д vs Грција во четвртфинале vs Холандија | Полуфинале vs Шпанија |  |

Парични награди
---------------

УЕФА објави дека вкупно €184 милиони се понудени на 16те репрезентации што учествуваат на овој турнир, на тој начин јасно зголемувајќи го наградниот фонд од €129 милиони на претходното европско првенство. Притоа, наградите изгледаат вака:

* Награда за учество: €7.5 million

Додатни награди врз основа на покажаното:

* Шампион: €7,5 милиони
* Второпласиран: €4,5 милиони
* Полуфиналист: €3 милиони
* Четвртфиналист: €2 милиони
* Групна фаза (по натпревар):
	+ Победа: €1 милион
	+ Реми: €500,000

Ако шампионот има победено во сите натпревари по групната фаза може вкупно да освои €23 милиони. Пред финалето, Шпанија е единствената репрезентација што има ваква можност.

Белешки
-------

{{|2}}

Надворешни врски
----------------

|  |  |
| --- | --- |
| Ризница | „[{{fullurl:Commons:
Category:Fussball-Europameisterschaft 2008|uselang=mk}} Европско првенство во фудбал 2008]" на Ризницата ? |

* УЕФА Евро 2008 официјална страница.
* Водич за турнирот од *Wikivoyage*.


|  |  |  |  |
| --- | --- | --- | --- |
| 

| * п
* р
* у
Фудбалски репрезентации во Европа (УЕФА) |
| --- |
|  |
| Австрија · Албанија · Англија · Андора · Азербејџан · Белгија · Белорусија · Босна и Херцеговина · Бугарија · Велс · Германија · Гибралтар · Грузија · Грција · Данска · Ерменија · Естонија · Израел · Ирска · Исланд · Италија · Казахстан · Кипар · Косово · Латвија · Лихтенштајн · Литванија · Луксембург · Македонија · Малта · Молдавија · Норвешка · Полска · Португалија · Романија · Русија · Сан Марино · Северна Ирска · Словачка · Словенија · Србија · Турција · Украина · Унгарија · Фарски Острови · Финска · Франција · Холандија · Хрватска · Црна Гора · Чешка · Шведска · Швајцарија · Шкотска · Шпанија |

 |

|-
!

Меѓународен фудбал* п
* р
* у

|-
|

|  |
| --- |
| ФИФА |
Светско првентсво |
Куп на конфедерации |
У-20 Светско првенство |
У-17 Светско првенство |
Летни олимписки игри |
Азиски игри |
Сеафрикански игри |
Панамерикански игри |
Островски игри |
Светско рангирање | 
Играч на годината | 
Екипи |
Кодови |

|-
|

|  |  |
| --- | --- |
|      *Азија:* АФЦ – Азиски куп – У-22 – У-19 – У-16 – У-14
     *Африка:* ЦАФ – Африкански куп на нациите
     *Северна Америка:* КОНКАКАФ – Златен куп
     *Јужна Америка:* КОНМЕБОЛ – Копа Америка
     *Океанија:* ОФЦ – Куп на нациите
     *Ервопа:* УЕФА – Европско првенство
     *Вон-ФИФА:* N.F.-Board

```
– ВИВА светски куп
```
 |  |

Ова е избрана статија. Стиснете тука за повеќе информации.

|  |  |
| --- | --- |
|  | Статијата „**Европско првенство во фудбал 2008**" е избрана статија. Ве повикуваме и Вас да напишете и предложите избрана статија (останати избрани статии). |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 9442148390856710830007
* LCCN: nb2013009487
* GND: 1122674163
* NKC: kn20070208018

 |

 |

1. ↑  Победникот на Евро 2008 не е обврзан да учествува на споменатиот Куп на Конфедерации 2009. Пред промената на правилата од 2004 година, шампионот на Европа и оној на Јужна Америка беа обврзани да учествуваат на Купот на Конфедерациите.   
„Сезона 2005/2006: последниот натпревар за светски шампион ќе се одржи на 14 мај 2006". FIFA.com. 19 декември 2004. Архивирано од изворникот на 2010-06-15.
2. ↑  „УЕФА ЕВРО 2008". fussballtempel.net.
3. ↑  „Цирих - стадионот Летцигрунд".
4. ↑  „Објавен е новиот трофеј на мрежното место на УЕФА". Архивирано од изворникот на 2008-05-14. Посетено на 2008-06-26.
5. ↑  „Очекувајте емоции на Евро 2008".
6. ↑  „Судии на Евро 2008".
7. ↑  „Шпанија доминантна во Тимот на првенството". euro2008.uefa.com.
8. ↑  „Чави се покажа како најдобар на ЕВРО 2008". euro2008.uefa.com. Архивирано од изворникот на 2008-09-22.
9. ↑  „Отсутниот Виља е најдобар стрелец". euro2008.uefa.com. Архивирано од изворникот на 2008-10-13.
10. ↑  „УЕФА ги собира паричните награди за 2008".